மதுரையில் யாதவ குலத்தோரே தயிர், பால், நெய், வெண்ணெய், மோர் போன்றவை விற்பார்கள். மோர் ஒரு மாதிரிச் சட்டி வாசம் வரும்! கீரை, தக்காளி, கருகப்பிலை, கொத்துமல்லி, பச்சை மிளகாய் போன்றவை எல்லாம் காசு கொடுத்தே வாங்கினது இல்லை. அரிசி போட்டுத் தான் வாங்குவோம். அதுக்கே நிறையக் கீரை கொடுப்பாங்க. ஒரு சுளகு நிறையக் கீரை இருக்கும். நான் கல்யாணம் ஆகிப் போய்க் கூட அம்மாதிரி வாங்கி இருக்கோம். இட்லி எல்லாம் 5 பைசாவுக்கு 2. ஒரு மாமா விற்பார்.